Diari Oficial de la Generalitat Valenciana


Sumari del DOGV 2024, del 14-05-1993 (1993/827950)

ORDRE de 6 de maig de 1993, de la Conselleria d'Economia i Hisenda, per la qual estableix el sistema retributiu que han de percebre les oficines liquidadores de districte hipotecari, per la gestió i liquidació dels impostos sobre Transmissions Patrimonials i Actes Jurídics Documentats i Successions i Donacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/05/06/(7)/dof/vci/html**

### Dades del document

Número de DOGV
:   2024

Data del DOGV
:   14-05-1993

Secció del DOGV
:   DISPOSICIONS GENERALS

Número del document
:   1993/827950


Data del document
:   06-05-1993

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 6 de maig de 1993, de la Conselleria d'Economia i Hisenda, per la qual estableix el sistema retributiu que han de percebre les oficines liquidadores de districte hipotecari, per la gestió i liquidació dels impostos sobre Transmissions Patrimonials i Actes Jurídics Documentats i Successions i Donacions.  
El Decret del Consell de la Generalitat Valenciana 209/1987, de 28 de desembre, va atribuir a les oficines liquidadores de districte hipotecari competències per a la gestió i liquidació de l?Impost sobre Successions i Donacions, i autoritzava la Conselleria d'Economia i Hisenda per a fixar el sistema retributiu per aquesta gestió, que es va establir per Ordre de 30 de gener de 1988.  
D'altra banda, el Decret del Consell de la Generalitat Valenciana 249/1991, de 23 de desembre, va atribuir idèntiques competències quant a la gestió i liquidació de l?Impost sobre Transmissions Patrimonials i Actes Jurídics Documentats, i establia que mentre la Conselleria d'Economia i Hisenda no establís les disposicions oportunes sobre el sistema retributiu, continuaria aplicant-se l?establert en el reglament de l?impost.  
El temps transcorregut des de l'aprovació de les disposicions esmentades, l?experiència obtinguda en l'aplicació del sistema retributiu que regulava i determinades circumstàncies sobrevingudes posteriorment, entres les quals hem d'esmentar la disminució en la recaptació de l?Impost sobre Transmissions Patrimonials que suposà l?entrada en vigor de l?Impost sobre el Valor Afegit quant a la tributació de les operacions empresarials en el camp immobiliari, aconsellen que es modifique el sistema retributiu establert fins ara.  
Per això,  
ORDENE  
Article primer  
Les retribucions corresponents als registradors de la propietat, en la seua qualitat de liquidadors de districte hipotecari, per a la gestió i liquidació dels impostos sobre Transmissions Patrimonials i Actes Jurídics Documentats i Successions i Donacions, seran les següents:  
I. Impost sobre Transmissions Patrimonials i Actes Jurídics Documentats:  
a) 1.200 pessetes per autoliquidació que no produesca ingressos.  
b) 1.200 pessetes per liquidació complementària.  
c) El 4% de les quotes ingressades.  
Un terç de les multes o recàrrecs per qualsevol concepte.  
II. Impost sobre Successions i Donacions:  
a) 1.200 pessetes per herència o donació autoliquidada, siga quin siga el nombre d'autoliquidacions practicades i produesquen o no ingrés.  
b) 1.200 pessetes per expedient en la liquidació que no produesca ingressos.  
c) 1.200 pessetes en cada liquidació que produesca ingrés.  
d) El 4% de les quotes ingressades.  
Un terç de les multes o recàrrecs per qualsevol concepte.  
III. Confecció de les fitxes d'immobles, amb les dades físiques i jurídiques, per a facilitar la comprovació de valors: 500 pessetes per unitat.  
IV. Realització de treballs i estudis tècnics previs a les comprovacions de valors, que ha de realitzar la Conselleria d'Economia i Hisenda quan li siguen encomanats per les oficines liquidadores: 2.000 pessetes.  
Anualment es revisarà l'import dels honoraris establerts en aquesta ordre.  
Article segon  
En qualsevol cas, i com a retribució mínima, tota oficina liquidadora de districte hipotecari percebrà una qliantitat anual de dos milions de pessetes pels conceptes indicats en els números I i II de l'article anterior.  
A l'oficina liquidadora que no arribe a aquesta quantitat, se li completarà la diferència en el primer pagament d'honoraris que s'efectue en l'any immediat posterior.  
Article tercer  
L'import màxim de retribució que percebrà cada oficina liquidadora pels conceptes I i II de l'article primer serà de seixanta milions de pessetes.  
A partir d'aquesta quantitat, l'oficina liquidadora percebrà, exclusivament, en concepte d'honoraris, el 2% sobre les quotes ingressades, excloent-hi qualsevol altre concepte de retribució.  
Article quart  
Les despeses generals i les de material i personal de cada oficina liquidadora seran totalment a càrrec del liquidador.  
A aquest efecte, el personal assignat a les tasques de liquidació en cada oficina liquidadora haurà de ser el suficient per a la correcta gestió d'aquesta. Aquest aspecte es recollirà en les actes de visita d'inspecció, on s'indicarà el nombre de persones i les altes i baixes laborals produïdes en cada exercici.  
Article cinquè  
S'estableix la informatització obligatòria de totes les oficines liquidadores, la qual cosa s'haurà de fer abans del 31 de desembre de 1993.  
La Conselleria d'Economia i Hisenda determinarà els sistemes informàtics que hauran d'implantar les oficines liquidadores.  
DISPOSICIO FINAL  
El que disposa aquesta ordre s'aplicarà a partir de l'1 de gener de 1993.  
València, 6 de maig de 1993.  
El Conseller d'Economia i Hisenda  
ANTONI BIRLANGA CASANOVA


Còpia Permalink ELI